नई दिल्ली: मार्वल सीरीज की सुपरहीरो फिल्म 'Deadpool 2' भारतीय बॉक्स ऑफिस पर धमाल मचा रही है. 'डेडपूल 2' ने शुरुआती दो दिनों में तकरीबन 22 करोड़ रुपये की कमाई की थी. जबकि तीसरे दिन भी फिल्म ने उम्मीद से बेहतर प्रदर्शन किया. ट्रेड एनालिस्ट तरण आदर्श के मुताबिक, फिल्म ने तीन दिनों में 33 करोड़ रुपये से ज्यादा बटोर लिए हैं. तरण आदर्श के मुताबिक, 'डेडपूल 2' ने रविवार को 11.50 करोड़ रुपये कमाए. रिलीज के पहले दिन फिल्म के खाते में 11.25 करोड़ और शनिवार को 10.65 करोड़ का कलेक्शन किया था.